Fjodors I
Fjodors I Joanovičs (krievu: Фёдор I Иоаннович; dzimis 1557. gada 11. maijā, miris 1598. gada 7. janvārī) bija pēdējais tiešais Maskavas Rurikoviču dinastijas Krievijas cars no 1584. gada līdz savai nāvei 1598. gadā. Par troņmantnieku kļuva pēc tam, kad viņa tēvs Ivans IV nogalināja viņa vecāko brāli Ivanu. Valsti viņa vietā reāli pārvaldīja viņa sievasbrālis Boriss Godunovs, kas pēc Fjodora nāves pats kļuva par Krievijas caru.